Țările europene pun presiune pentru aprobarea rapidă a vaccinului Johnson&Johnson. Când va primi avizul.
Se fac presiuni pentru aprobarea rapidă a vaccinului Johnson&Johnson în Europa. FDA va da răspunsul pentru vaccinul Johnson&Johnson pe 26 februarie. Ingredientele vaccinului sunt fabricate în Europa, iar ambalarea se face în SUA.
Ziua în care ne-am putea vaccina şi cu serul de la Johnson and Johnson se apropie. Pun presiune pe Comisia Europeană deja Austria, Cehia, Danemarca şi Grecia.Serul dezvoltat de Johnson and Johnson se administrează într-o singură doză, iar rezultatele testării sale au arătat o eficacitate de 66% pentru prevenirea infecţiilor şi de 85% în prevenirea formelor grave de Covid-19.Vaccinul se află în proces de evaluare continuă la Agenţia Europeană a Medicamentului, dar nu avem o dată clară a aprobării lui.Comisia Europeană a semnat un contract pentru 200 de milioane de doze de vaccin Johnson and Johnson, cu posibilitatea de suplimentare cu încă 200 de milioane.Problema este că, deşi compania spune că poate începe livrările în martie, ingredientele vaccinului sunt produse în Europa, iar ambalarea se face în America. Aşa că, din nou, am putea avea probleme în asigurarea cantităţii de vaccin.